2015. október 27.

|  |  |
| --- | --- |
| Dr. Dobra Zita  *ügyvéd, egészségügyi szakjogász*  Iroda: 3530 Miskolc, Rákóczi F. u. 1. fsz./3.  E-mail: ugyved@dobrazitadr.hu  Mobil: 06- 30-371-84-55  Tel./fax: 46/347-233 |  |

FUTURENEST Kft.

Dr. Stunya Edina-korrektura, megjegyzések, kiegészítések

*kutatási igazgató*

3 5 2 8 **Miskolc**, Selyemrét u. 1.

***Kedves Edina!***

Megtisztelő felkérésetekre - a gyermek háziorvosokrészére **Klinikai Vizsgálati Hálózat** létrehozása - ügyében a megvalósíthatóság kérdésében az alábbiakban közlöm a jogi javaslatomat, elképzelésemet:

Európai tendencia a gyermekgyógyászat területén a klinikai vizsgálatok szerepének erősödése. Kívánatos e tendencia támogatása, hiszen gyermekeink, a jövő nemzedéke egészsége, biztonsága lesz az eredménye a kutatások térnyerésének. Mind a magyar egészségügy, mind az egészségügyi szakma számára fontos, hogy az európai tendenciába bekapcsolódhasson, s kivegye részét a kutatások folytatásából, lépést tartson a gyermekgyógyászat aktuális trendjeivel, a szakma fejlődésével.

Azokban az országokban, ahol jól működik a gyermekgyógyszer-vizsgálat, nemzeti hálózatokat hoznak létre (Nagy-Britannia, Finnország), ami több, jobb minőségű vizsgálatot tesz lehetővé. Az EU 2010 –ben szervezte meg a gyermekgyógyászokat összefogó Enpr-EMA (European Network of Paediatric Research at the European Medicines Agency) hálózatot, 18 taggal. Az Enpr-EMA magyar tagja a 2009-ben alapított Futurenest Kft., melynek tagjai kezdeményezik **a Magyar Gyermekorvosok Kutatási Hálózatának létrehozását a HGYE-n belül.**

Magyarországon is léteznek ez irányú szerveződések, pl. a gyermekonkológiai hálózat, vagy a 2013. tavaszán életre hívott MCRN-Hungary (Magyarországi Gyermekgyógyászati Vizsgálók Egyesülete), illetőleg a 2014-ben konzorciumként az ETT szakmai felügyelete mellett létrejött Magyar Klinikai Kutatási Hálózat (HECRIN).

Támogatásra érdemes tehát a magyar házi gyermekorvosok azon kezdeményezése, hogy a szakmájukat érintő klinikai vizsgálatok véráramába való bekapcsolódás lehetőségének megteremtése érdekében klinikai vizsgálati hálózatot hozzanak létre.

A házi gyermekorvosok legjelentősebb, légszélesebb körű önszerveződéseként 1995. évtől működik a Házi Gyermekorvosok Országos Érdekvédelmi Egyesülete, kb. 1300 regisztrált taggal, az ország házi gyermekorvosainak zömét tömörítve. Tekintettel arra, hogy a klinikai vizsgálati hálózat működtetése jól illeszkedik az egyesület céljaihoz, átfogja a klinikai vizsgálatban résztvevők potenciális körének - a gyermekorvosoknak - egy jelentős részét, tehát közvetlenül eljut a címzettekhez, továbbá rendelkezik mindazon adatbázissal, amely a hálózat felállításához és működtetéséhez nélkülözhetetlen, célszerűnek látszik a szerveződést az egyesület keretein belül megvalósítani.

A létrehozandó új szervezeti egységet ugyanakkor, a számára rendelt speciális feladat rugalmas, az egyesület - a tevékenység szempontjából adott esetben érdektelen - vezetésétől független, önálló végrehajtása, a létrehozandó hálózat európai vizsgálókkal, szponzorokkal való összekapcsolása érdekében indokoltnak látszik önálló jogi személyiséggel felruházni. Erre lehetőséget ad a Ptk. 3:63.§ (5) bekezdése. (Itt jegyzem meg, hogy az egyesület rendelkezésre álló Alapszabálya – a 2012. novemberében elfogadott módosítással egységes szerkezetbe foglalt - még nincs a Ptk. rendelkezéseihez igazítva így esetleges módosítás esetén praktikus a változásokat egyszerre elvégezni. Ennek végső, kötelezően előírt határideje 2016. március 15.).

Az önálló jogi személyiségből adódóan a szervezeti egység az egyesülettől elkülönült, önálló vagyonnal, ügyvezető, és képviseleti szervvel kell rendelkezzen, önálló gazdálkodás folytatása mellett.

A fenti elképzelések mentén tekintsük át a létrehozandó gyermekgyógyász klinikai vizsgálati hálózat szerepét (célját, feladatait, működésének feltételeit), valamint a hálózat működését lehetővé tevő, a Házi Gyermekorvosok Egyesületén (HGYE) belül létrehozandó szervezeti egység felállításának feltételeit.

**Irányadó jogszabályok:**

* A Polgári Törvénykönyvről szóló 2013. évi V. tv. (új Ptk)
* Az egyesülési jogról, a közhasznú jogállásról valamint a civil szervezetek működéséről és támogatásáról szóló 2011. évi CLXXV. tv (Civil tv.)
* A civil szervezetek bírósági nyilvántartásáról és ezzel összefüggő eljárási szabályokról szóló 2011. évi CLXXXI. tv.

*Az egyesület addig, amíg az új Ptk. hatálya alá nem helyezi magát, a* [*Polgári Törvénykönyvről*](http://uj.jogtar.hu/) *szóló* [*1959. évi IV. törvény*](http://uj.jogtar.hu/) *(régi Ptk.) alapján működik.*

A régi Ptk. is lehetővé teszi egyebekben az egyesület szervezeti egységének jogi személyiséggel történő felruházását:

*61.§. (5) Az egyesület alapszabálya az egyesület valamely szervezeti egységét jogi személlyé nyilváníthatja, ha annak önálló ügyintéző és képviseleti szerve van, továbbá rendelkezik a működéséhez szükséges vagyonnal.*

1. **A HÁLÓZAT LÉTREHOZÁSA:**

*Elnevezése*: **Magyar Gyermekorvosok Kutatási Hálózata** – a továbbiakban: Hálózat

2013. óta létező jogi személy szervezet a Magyarországi Gyermekgyógyászati Vizsgálók Egyesülete /Medicines for Children Research Network (MCRN) H-1037 Budapest, Bokor u. 17-21., elnöke: dr. Skorán Ottó/.

E már működő egyesülettől szükséges jól elhatárolhatóan megkülönböztetni a létrehozandó szervezeti egység elnevezését, ezért javaslom, hogy a háziorvosi kitétel mindenképpen szerepeljen az elnevezésben. Ez önmagában nem zárja ki, hogy akár nem háziorvos gyermekgyógyászok is tagként csatlakozzanak a szervezeti egységhez. Az elnevezésen még gondolkodunk, de a fenti javított változatot előnyösebbnek tartanánk a későbbi bővítés lehetősége érdekében.

**Ptk. 3:6. §** *[A jogi személy neve]*

*(1) A jogi személy nevének olyan mértékben kell különböznie a korábban nyilvántartásba vett más jogi személy elnevezésétől, hogy azzal ne legyen összetéveszthető. Ha több jogi személy nyilvántartásba vételét kérik azonos vagy összetéveszthető név alatt, a név viselésének joga azt illeti meg, aki kérelmét elsőként nyújtotta be.*

*Angol elnevezése: Hungarian Pediatric Research Network (HunPedNet)*

*A Hálózat célja:*

* a gyermekgyógyászatban a magyarországi vizsgálóhelyek vonzóvá tétele a klinikai vizsgálatok kezdeményezői, megbízói (szponzor) számára,
* az alapellátás jelenlétének erősítése a gyermekgyógyászati klinikai vizsgálatokban,
* a magyar gyermekgyógyászok elismertségének növelése nemzetközi szakmai fórumokon,
* a klinikai vizsgálatokban való részvétel elérhetővé tétele a magyar gyermekek számára,
* a hálózatból származó szinergia hatások érvényesítése,
* a klinikai vizsgálatokban résztvevő gyermekorvosok érdekeinek védelme, a vizsgálatokban való részvételük háttér-támogatása (képzés, továbbképzés, adminisztratív, jogi segítség, egyéb szolgáltatások nyújtása).

*A Hálózat feladatai:*

* a klinikai vizsgálatot végző szakemberek (vizsgálatvezető, társvizsgáló orvosok, vizsgálati asszisztensek, koordinátorok – a továbbiakban: közreműködők) összefogása,
* a közreműködők és vizsgálóhelyek adtabázisának létrehozása, folyamatos aktualizálása,
* betegségekre vonatkozó adatbázisok létrehozása, folyamatos aktualizálása,
* a Hálózat megismertetése, népszerűsítése a megbízók számára,
* kapcsolattartás klinikai vizsgálatokat szervező (szponzorok, CRO) cégekkel,
* betegszervezetekkel való kapcsolatfelvétel és együttműködés,
* a tudásmenedzselés új megoldásainak kialakítása a gyermekgyógyászati klinikai vizsgálatok terén,
* a beteggel való kommunikáció jó gyakorlati tárának kialakítása (pl. rajzos betegtájékoztató készítése a vizsgálat menetéről),
* a hálózati működés jó gyakorlati tárának kialakítása,
* a klinikai vizsgálatokat kezdeményezők felé a közvetítői feladatok új metodikáinak kidolgozása és realizálása,
* MGYT-vel, a klinikai vizsgálatokban szerepet játszó engedélyező, vagy szakhatóságokkal, egyéb szakmai szervezetekkel való kapcsolattartás,
* más magyarországi klinikai vizsgálati hálózatokkal való kapcsolat felvétele és kapcsolattartás,
* nemzetközi gyermekgyógyászati klinikai vizsgálati hálózatokkal való kapcsolat felvétele és kapcsolattartás,
* a tevékenységet érintő, működést segítő pályázati források felkutatása.

*A Hálózat feladataihoz kapcsolódóan az alábbi szolgáltatásokat nyújtja a tagjai részére:*

* vizsgálat hálózaton belüli önálló indítása (pl. epidemiológiai)
* klinikai vizsgálatokhoz megvalósíthatósági tanulmányok elkészítése, (szponzorok és CRO-k részére térítés ellenében),
* külső megbízás esetén klinikai vizsgálati terv, megvalósíthatósági tanulmány, betegtájékoztató készítése, vizsgálói értekezlet szervezése (térítés ellenében),
* adott klinikai vizsgálatban igény esetén közös forrásdokumentum vázlat készítése (térítés ellenében)
* vizsgálati személyzet helyettesítésének megszervezése (térítés ellenében)
* klinikai vizsgálati szerződés tervezetének jogi felülvizsgálata, véleményezése, jogi tanácsadás egészségügyi szakjogász közreműködésével (dr. Dobra Zita térítés ellenében)
* a vizsgálóhelyeken dolgozók megfelelő képzéséről, kongresszusokról történő értesítése,
* klinikai vizsgálati szakemberek képzése, továbbképzése, tapasztalatcserék szervezése.

**Nem feladata a hálózatnak:**

* klinikai vizsgálatok elosztása
* szerződéskötés a vizsgáló helyekkel.

1. **A HÁLÓZAT LÉTREHOZÁSA A HGYE KERETÉN BELÜL - ÖNÁLLÓ SZERVEZETI EGYSÉGKÉNT:**
2. A HGYE Alapszabálya jelenleg *bizottságok* (ellenőrző bizottság, orvos-szakmai bizottság, operatív bizottság), illetőleg *testületek* (megyei összekötők testülete, Tanácsadó testület) működését rögzíti, mint amelyek az egyesület szervezeti egységei.
3. Egyik lehetőség az alapszabály adta lehetőségek szerint a Magyar Házi Gyermekorvosok Klinikai Vizsgálati Hálózatát működtető **Bizottság létrehozása**.
   1. Elnevezése: Klinikai Vizsgálati Bizottság
   2. Jogállása: a HGYE –n belül önálló jogi személyiséggel bíró szervezeti egység.
   3. Alap feladata: Magyar Házi Gyermekorvosok Klinikai Vizsgálati Hálózatának megszervezése, működtetése.
4. A másik lehetőség a HGYE-n belül önálló – **új** típusú, azaz nem a meglévő szervezeti rendszerben elhelyezett - **szervezeti egység** létrehozása, melynek:
   1. Elnevezése: Magyar Házi Gyermekorvosok Klinikai Vizsgálati Hálózata.
   2. Jogállása: a HGYE –n belül önálló jogi személyiséggel bíró szervezeti egység.

Ez utóbbi esetben az elnevezés különbözősége is alátámasztja a szervezet többi, meglévő szervezeti egységtől megkülönböztető, fajsúlyosabb jogállását.

1. A szervezet létrehozása a HGYE *Alapszabályának módosításával* valósítható meg.

*Az Alapszabályt módosítani szükséges legalább az alábbi pontokban:*

* 1. Az egyesület jogállását taglaló 3.§ (2) bekezdése kiegészítendő az alábbi rendelkezéssel:

A Magyar Házi Gyermekorvosok Klinikai Vizsgálati Hálózata az egyesület önálló jogi személyiséggel rendelkező szervezeti egysége.

* 1. Az egyesület céljánál is célszerű megjeleníteni az új szervezeti egység speciális célját. Így a vonatkozó 4.§ (2) bekezdése kiegészülne az f) ponttal:

- hozzájárul az alapellátás jelenlétének megerősítéséhez a gyermekgyógyászatot érintő klinikai vizsgálatokban.

* 1. A célok elérése érdekében folytatott vállalkozási tevékenységek közé - 4.§ (11) bekezdése célszerű felvenni a *képzés, továbbképzés* tevékenységet. Amennyiben a Hálózat maga is kezdeményezne
  2. Az egyesület szervei – 8.§. (1) bekezdése – felsorolás kiegészülne a Magyar Házi Gyermekorvosok Klinikai Vizsgálati Hálózata szervezeti egységgel.
  3. Az egyesület tisztségviselői – 8.§. (2) bekezdése – felsorolás kiegészülne a Magyar Házi Gyermekorvosok Klinikai Vizsgálati Hálózat Irányító Testülete elnökével és tagjaival.
  4. Amennyiben a Hálózatot működtető új szervezeti egység Bizottság formájában (lásd II/1/a) pont), Klinikai Vizsgálati Bizottságként jönne létre, úgy az alapszabály 21. §-a – az állandó bizottságokra vonatkozó közös szabályok – módosítandó. Itt kell elhelyezni a Bizottságra vonatkozó általános, főbb szabályokat.
  5. Amennyiben a II/1/b) pontban rögzítettek szerint az új szervezeti egység a Magyar Házi Gyermekorvosok Klinikai Vizsgálati Hálózata lesz, a rá vonatkozó alapvető szabályokat az alapszabály 22. §-a rögzíti, a jelenlegi 22. és 23.§ számozása pedig eggyel (23 és 24.§-ra) nő.

*Javaslatom ezen új 22.§ rendelkezéseire:*

Magyar Házi Gyermekorvosok Klinikai Vizsgálati Hálózata

* + - 1. Magyar Házi Gyermekorvosok Klinikai Vizsgálati Hálózata – a továbbiakban: Hálózat - az egyesület önálló jogi személyiséggel rendelkező szervezeti egysége. A Hálózat létesítő okiratát az Alapszabály melléklete tartalmazza.
      2. A Hálózat ügyvezető szerve az öt –hét ???? tagú Irányító Testület (IT) melynek tagjait az egyesület küldöttközgyűlése választja négy évre. Az Irányító Testület az alakuló ülésén a tagok közül megválasztja a Hálózat elnökét. Az Irányító Testület a működésére vonatkozó szabályokat Ügyrendjében rögzíti.
      3. A Hálózathoz csatlakozási nyilatkozat aláírásával csatlakozhat bármely egyesületi tag, vagy egyesületen kívüli gyermekgyógyász, vizsgálóhelyi nővér, koordinátor, illetőleg szervezet, intézmény, aki illetőleg amely a Hálózat szolgáltatásait igénybe kívánja venni, s megfelel a csatlakozási feltételeknek.
      4. A Hálózat elnöke önállóan, akadályoztatása esetén két IT tag együttesen képviseli a Hálózatot a működése körében, harmadik személyekkel szemben.
      5. Az elnök tanácskozási joggal vesz részt az egyesület vezetőségének ülésein, tájékoztatást kérhet a vezetőség tagjaitól, az egyes szakkérdések megvizsgálására szakértőt vehet igénybe.
      6. Az elnök szavazati joggal vesz részt a küldöttközgyűlés ülésein. A küldöttközgyűlésnek évente köteles írásban beszámolni a Hálózat tevékenységéről.
      7. A Hálózat Irányító Testülete – a Hálózat működési területén – az egyesület vezetőségének tanácsadó szerve. Munkaterve összeállításánál köteles figyelembe venni a vezetőség kérését, észrevételeit.

Az egyesület vezetősége felé a Hálózat javaslatot tehet szakmai kérdések napirendre tűzéséről, melynek a vezetőség köteles eleget tenni.

* + - 1. A Hálózat üzleti terve alapján önállóan gazdálkodik. Saját bevételeit a csatlakozó tagok hozzájárulásából, a nyújtott szolgáltatásokért kapott bevételeiből és támogatásokból realizálja.
      2. A Hálózat kompetenciájába tartozik:
* a Magyar Házi Gyermekorvosok Klinikai Vizsgálati Hálózatának megszervezése, működtetése,
* együttműködés gyermekgyógyászati klinikai vizsgálatok megbízóival (szponzorokkal, CRO-kkal),
* együttműködés a meglévő uniós és hazai gyermekorvosi vizsgálati Hálózatokkal,
* a Hálózathoz csatlakozó, a klinikai vizsgálatokban résztvevő magyar gyermekorvosok érdekeinek védelme, a vizsgálatokban való részvételük háttér-támogatása.
  1. Az alapszabály 22. §-a – az egyesület gazdálkodása – az alábbi (5) bekezdéssel egészítendő ki:

(5) A Hálózat az egyesülettől elkülönülten, éves költségvetése alapján önállóan gazdálkodik.

A Hálózat költségvetését, éves üzleti tervét, valamint éves beszámolóját a Vezetőség előzetesen véleményezi.

Bevételei a csatlakozó személyek hozzájárulása, a szolgáltatásaiért kapott bevételek és a kapott támogatások.

A Hálózat a tartozásaiért a saját vagyonával felel. A Hálózat jogutód nélküli megszűnése, vagy jogi személyiségének megszüntetése esetén, illetőleg általában is az elkülönített vagyonából ki nem elégíthető hitelezői igényekért az egyesület felel.

*Az Alapszabály módosításának technikája – a hatályos alapszabály és jogszabályok szerint:*

Az alapszabály módosítása – annak 10.§ (1) bekezdése értelmében – a küldöttközgyűlés kizárólagos hatáskörébe tartozik. Ugyancsak a küldöttközgyűlés hatásköre a tisztségviselők megválasztása: ide tartozik a Hálózat Irányító Testülete 5 tagja.

A küldöttek a regionális (megyei) taggyűléseken elfogadott szempontoknak megfelelően képviselik az őket küldő tagság álláspontját, tehát első lépcső a javaslatot a regionális taggyűlések elé vinni.

A módosítást az egyesület Vezetősége készíti elő, tervezet formájában, első szűrő tehát a Vezetőség, akinek támogatnia kell a javaslatot.

Az alapszabály módosításához, és a tisztségviselők megválasztásához is egyszerű szótöbbséggel hozott határozat szükséges. A szavazás mindkét esetben nyílt szavazás.

1. **A SZERVEZETI EGYSÉG LÉTREHOZÁSÁHOZ SZÜKSÉGES FELTÉTELEK:**
2. Alapszabály módosítása.
3. Tisztségviselők megválasztása
4. Alapszabály mellékleteként a szervezeti egység létesítő okiratának összeállítása, az alábbi kötelező tartalommal:

*a)* A jogi személy szervezeti egység neve;

Magyar Házi Gyermekorvosok Klinikai Vizsgálati Hálózata

*b)* A jogi személy szervezeti egység székhelye;

Budapest, …

*c)* A jogi személy szervezeti egység célja, feladata:

*A Hálózat célja:*

* + a gyermekgyógyászatban a magyarországi vizsgálóhelyek vonzóvá tétele a klinikai vizsgálatok kezdeményezői, megbízói (szponzor) számára,
  + az alapellátás jelenlétének erősítése a gyermekgyógyászati klinikai vizsgálatokban,
  + a magyar gyermekgyógyászok elismertségének növelése nemzetközi szakmai fórumokon,
  + a klinikai vizsgálatokban való részvétel elérhetővé tétele a magyar gyermekek számára,
  + a hálózatból származó szinergia hatások érvényesítése,
  + a klinikai vizsgálatokban résztvevő gyermekorvosok érdekeinek védelme, a vizsgálatokban való részvételük háttér-támogatása (képzés, továbbképzés, adminisztratív, jogi segítség, egyéb szolgáltatások nyújtása).

*A Hálózat feladatai:*

* a klinikai vizsgálatot végző szakemberek (vizsgálatvezető, társvizsgáló orvosok, vizsgálati asszisztensek, koordinátorok – a továbbiakban: közreműködők) összefogása,
* a közreműködők, és vizsgálóhelyek adtabázisának létrehozása, folyamatos aktualizálása,
* betegségekre vonatkozó adatbázisok létrehozása, folyamatos aktualizálása,
* a Hálózat megismertetése, népszerűsítése a megbízók számára,
* kapcsolattartás klinikai vizsgálatokat szervező (szponzorok, CVRO) cégekkel,
* betegszervezetekkel való kapcsolatfelvétel és együttműködés,
* a tudásmenedzselés új megoldásainak kialakítása a gyermekgyógyászati klinikai vizsgálatok terén,
* a beteggel való kommunikáció jó gyakorlati tárának kialakítása (pl. rajzos betegtájékoztató készítése a vizsgálat menetéről),
* a hálózati működés jó gyakorlati tárának kialakítása,
* a klinikai vizsgálatokat kezdeményezők felé a közvetítői feladatok új metodikáinak kidolgozása és realizálása,
* MGYT-vel, a klinikai vizsgálatokban szerepet játszó engedélyező, vagy szakhatóságokkal, egyéb szakmai szervezetekkel való kapcsolattartás,
* más magyarországi klinikai vizsgálati hálózatokkal való kapcsolat felvétele és kapcsolattartás,
* nemzetközi gyermekgyógyászati klinikai vizsgálati hálózatokkal való kapcsolat felvétele és kapcsolattartás,
* a tevékenységet érintő, működést segítő pályázati források felkutatása.

*d)* a jogi személy szervezeti egységet létesítő személy neve, székhelye;

Házi Gyermekorvosok Országos Érdekvédelmi Egyesülete

H-1133 Budapest, Ipoly u. 5/E V. em. 24.

*e)* a jogi személy szervezeti egység részére teljesítendő vagyoni hozzájárulások:

A Hálózathoz csatlakozó tagok hozzájárulása:

HGYE tagoknak a HGYE tagsági díj fedezi ? vagy ők is fizetnek tagdíjat a Hálózatnak? Ha nem fizetnek tagdíjat, a HGYE mennyit szán a Hálózat működtetésére?

Nem HGYE tag orvosok: 5000 Ft/év

Szervezet, intézmény: 10000 Ft

Nővérek, koordinátorok: 2000 Ft/év

A hálózat szolgáltatásai igénybevételéért a csatlakozó tagok által fizetett térítési díjak, külön díjszabás alapján, továbbá a támogatások.

A csatlakozók hozzájárulása a csatlakozási nyilatkozat aláírásával egyidejűleg, majd

évente, tárgyév június 30-ig, a Hálózat bankszámlájára történő átutalással.

A támogatások rendelkezésre bocsátása támogatási megállapodás alapján, a megállapodásban foglalt feltételek szerint.

*f)* a jogi személy vezető tisztségviselője az Irányító Testület elnöke.

tisztségviselők: az Irányító testület tagjai.

*g*) a döntéshozó szerve: a csatlakozó tagokból álló taggyűlés (üléseinek összehívása, határozatképessége, határozathozatal rendje).

*h)* Egyéb működésre vonatkozó szükséges rendelkezések (tagsági jogviszony létesítése, megszűnése, a szervezeti egység gazdálkodása, megszűnése, stb.)

D. Az Irányító testület Szervezeti és Működési Szabályzata (Ügyrend) összeállítása, melyet a Hálózat IT-nek alakuló ülése fogad el.

E. Éves üzleti terv, saját költségvetés, éves beszámoló (mérleg) készítési kötelezettség (Civil tv. 28.§ (4) bek.)

F. Csatlakozási nyilatkozat elkészítése

***Az önálló jogi személy szervezeti egységre vonatkozó jogszabályi rendelkezések:***

**3:32. §** *[A jogi személy szervezeti egységének jogalanyisága]*

(1) Ha e törvény lehetővé teszi, a létesítő okirat rendelkezhet a jogi személy egyes szervezeti egységeinek jogi személlyé nyilvánításáról, feltéve, hogy a szervezeti egység az alapítóktól és a jogi személytől **elkülöníthető szervezettel** és **vagyonnal** rendelkezik.

(2)[\*](http://uj.jogtar.hu/#lbj0id144594835251097) A jogi személy szervezeti egységére a jogi személy általános szabályait megfelelően alkalmazni kell azzal az eltéréssel, hogy a jogi személy szervezeti egység **elkülönített vagyonából ki nem elégíthető hitelezői igényekért a jogi személy a szervezeti egység jogi személyiségének fennállása alatt és ezt követően is köteles helytállni**.

**3:33. §** *[A szervezeti egység jogalanyiságának megszűnésével kapcsolatos rendelkezések]*

(1) A szervezeti egység jogi személyiségének megszűnése esetén **jogai és kötelezettségei a jogi személyre szállnak át**.

(2) Ha a jogi személy a szervezeti egység jogi személyiségének megszűnéséről döntött, e döntést köteles közzétenni. Az a hitelező, akinek követelése a döntés közzététele előtt keletkezett, a közzétételtől számított harmincnapos jogvesztő határidőn belül a jogi személytől megfelelő biztosítékot követelhet, ha a szervezeti egység jogi személyiségének megszűnése követelésének kielégítését veszélyezteti. A szervezeti egység törlésére akkor kerülhet sor, ha a jogi személy a jogosult kérésére megfelelő biztosítékot ad.

(3) Ha a jogi személy megszüntetésére irányuló eljárás lefolytatását rendelik el, a jogi személy szervezeti egységének jogi személyisége megszűnik.

**3:63. §** *[Az egyesület )*

(5)[\*](http://uj.jogtar.hu/#lbj1id144594835251097) Az egyesület alapszabálya az egyesület valamely szervezeti egységét jogi személlyé nyilváníthatja.

**CSATLAKOZÁSI NYILATKOZAT TERVEZET!**

Alulírott jelen csatlakozási nyilatkozat aláírásával kérem felvételem a **Magyar Házi Gyermekorvosok Klinikai Vizsgálati Hálózata** tagjai sorába.

**Név:**

**Születési hely, idő:**

**Anyja neve:**

**Állampolgárság:**

**Lakcím:**

**Munkahely:**

**Munkahely címe:**

**Végzettség:**

**Szakképzettség:**

**Elérhetőség: (email, telefon):**

*Kijelentem, hogy rendelkezem a tagságfelvételhez előírt feltételekkel, azaz:*

* HGYE tag vagyok/MGYT tag vagyok (aláhúzással kérjük jelölni)
* Érvényes GCP vizsgával rendelkezem, melynek másolatát mellékelem.
* Legalább alapfokú angol nyelvtudással bírok.

*Tagságom időtartama alatt az alábbiak betartására kötelezettséget vállalok:*

1. Angol nyelvű életrajzomat a megadott űrlapon, a címre megküldöm. Életrajzomat és elérhetőségeimet az adatok változása esetén 15 napon belül frissítem.
2. GCP képzésemet rendszeresen megújítom.
3. Együttműködésemmel az elvárható módon segítem a Hálózat munkáját.
4. Klinikai vizsgálattal kapcsolatos megkeresés esetén
   1. a határidőket betartom – annak elmulasztásából eredő következményekért felelősséggel tartozom,
   2. a vizsgálat személyi és tárgyi feltételeit biztosítom,
   3. a vizsgálatok etikai és szakmai előírásait maradéktalanul betartom.
5. A tagságomat érintő bármely kizáró, vagy összeférhetetlenségi ok bekövetkezését (orvosok működési nyilvántartásából törlés, működési engedély visszavonása, tevékenység befejezése, audit vagy inspekció elmarasztaló eredménye, stb.) 15 napon belül bejelentem.

Kelt:

*a l á í r á s*

*Külön nyilatkozat, nővérek, koordinátorok, szervezetek, intézmények részére*